 Mar uu ka hadlaayey safar uu ku tagay Maleeysiya iyo kulan uu la yeeshay Madaxweynihii hore ee dalkaas ayaa yidhi Sannadkii 2007 anaga oo weftiya ayaa waxa aanu tagnay Dalka Maleesiya, Mahadaar Maxamed oo ah Madaxweynihii dhisay Maleesiya, horumarkana gaadhsiiyey, ayaanu la kulanay, oo waan u tagay, intaan balan la yeeshay, labada Shirkadood ee Shidaalka ka qoda Maleesiya ayuu Madaxa ka yahay, waxaan ku yidhi labadan Shirkadood mid I sii aan ku qodo Somaliland, uu igu qoslay, wuxuu igu yidhi dadkaaga ha isku dilin, marka wax la helo ayaa Shidaal la qodaaye, wixii yidhi haddii aad dahab dhigto miis, oo aanad ciidan u sameeyn waa laga qaadayaa, wuxuu yidhi Shirkado meesha ilaashanaya ayaa jira, oo aan ogolayn in meesha la taabto, markaas wuxuu yidhi waxaan kugula talin lahaa saddex xaalo hagaajiya, xoolaha aad leedihiin tayeeya, shidaalka iyaga ayaa ka qaalisane, oo dhulka ay daaqayeen, waxay cunayeen, waa mid, Bad baad leedhiin 850 km, ee baddiina ka shaqeeya, oo Cilmiga badda dadkiina iyo ardaydiina bara, waxaad leedihiin dhul wanaagsan oo la beeran karo, ee beerta, saddexaas marka aad ka shaqeeyso, ee dadkaagu kala jeesto, oo calooshu buuxsanto, ayaad Shidaal qodi kartaa. 